# ΤΟ ΥΦΟΣ ΤΟΥ ΚΕΙΜΕΝΟΥ

Το *ύφος* είναι ο ιδιαίτερος τρόπος µε τον οποίο χρησιµοποιεί κάποιος τη γλώσσα αξιοποιώντας τα ποικίλα µέσα που αυτή προσφέρει, για να περάσει µε τον καλύτερο τρόπο το µήνυµά του. Το ύφος εξαρτάται από την επικοινωνιακή περίσταση του λόγου και τις γλωσσικές επιλογές του/της συγγραφέα.

Οι γλωσσικές επιλογές αφορούν:

α) στις **γλωσσικές ποικιλίες** (γλωσσική ιδιοτυπία, ιδίωμα ή διάλεκτο του ομιλητή ή συγγραφέα, γεωγραφικές, κοινωνικές γλωσσικές ποικιλίες, οπτικές της γλώσσας),

β) στο **λεξιλόγιο** (κοινό - καθημερινό, εξειδικευμένο - τεχνικό),

 γ) στα **ρήματα** (γραμματικοί χρόνοι, εγκλίσεις, ρηματικά πρόσωπα, τροπικότητες)

 δ) στη **στίξη** που υιοθετεί σε συγκεκριμένα σημεία του κειμένου,

ε) στα **σχήματα λόγου**, στη **σύνδεση των προτάσεων** (παρατακτική, υποτακτική) και τη σημασία των λέξεων με την οποία χρησιμοποιείται μια λέξη ή φράση σε μια συγκεκριμένη περίπτωση (κυριολεξία, μεταφορά, παρομοίωση, αντίθεση κ.ά.),

στ) στην **ονοματοποίηση**: Η διαδικασία μετατροπής ενός ρήματος ή ενός επιθετικού προσδιορισμού σε ουσιαστικό (π.χ. υπολογίζω > υπολογισμός, αλλάζω > αλλαγή, ικανός > ικανότητα, φτωχός > φτωχοποίηση).

ζ) στη χρήση **προσωπικής και απρόσωπης σύνταξης**,

η) στη χρήση **ευθέος και πλαγίου λόγου**.

Όλες οι γλωσσικές επιλογές συνδέονται λειτουργικά με το νόημα και το ύφος του κειμένου.

# Κάποιοι πιθανοί χαρακτηρισµοί....

|  |  |
| --- | --- |
| ΥΦΟΣ | ΠΩΣ ΕΠΙΒΕΒΑΙΩΝΕΤΑΙ; |
| Απλό, λιτό, οικείο | Λεξιλόγιο καθηµερινό και κατανοητό, α’ και β’ ρηµατικόπρόσωπο, παρατακτική σύνδεση ή ασύνδετο σχήµα. |
| Ζωντανό, γλαφυρό, παραστατικό,λογοτεχνικό | Ευθύς λόγος, διάλογος, ερωτήσεις, ενεργητική σύνταξη, χρήση παραδειγµάτων και σχηµάτων λόγου (µεταφορές, εικόνες,παροµοιώσεις κτλ.) |
| Επίσηµο/ τυπικό/ σοβαρό | Λεξιλόγιο που χρησιµοποιείται στη διοίκηση, στις δηµόσιεςυπηρεσίες, στο στρατό, στην πολιτική, γ΄ ρηµατικό πρόσωπο, παθητική σύνταξη. |
| Επιστηµονικό | Ειδικό λεξιλόγιο (ορολογία). |
| Σύνθετο ή πολύπλοκο | Εξεζητηµένο λεξιλόγιο, ειδική ορολογία, µακροπερίοδος λόγος, υποτακτική σύνδεση. |
| Χιουµοριστικό | Το κείµενο περιέχει στοιχεία που προκαλούν το γέλιο. |
| Ειρωνικό | Λέξεις ή φράσεις που κοροϊδεύουν πρόσωπα και καταστάσεις,χρήση εισαγωγικών ή θαυµαστικών, υπαινιγµοί. |
| Εξοµολογητικό | Χρήση α’ προσώπου, παρελθοντικών χρόνων. |
| Διδακτικό, προτρεπτικό | Χρήση υποτακτικής ή προστακτικής. |
| Λαϊκό | Λέξεις ή φράσεις που ανήκουν στην αργκό, στη γλώσσα τουπεριθωρίου ή σε διαλέκτους. |
| Λόγιο | Λέξεις που προέρχονται από την καθαρεύουσα ή την αρχαία ελληνική. |
| Προφορικό | Λέξεις ή φράσεις που χρησιµοποιούνται συνήθως στονκαθηµερινό προφορικό λόγο. |

Εννοείται πως πολλές από τις παραπάνω περιπτώσεις ύφους µπορούν να συνυπάρχουν σε ένα µόνο κείµενο.